CELEX: 32004D0371
Language: hu
Date: 2004-04-20 00:00:00
Title: A Bizottság határozata (2004. április 20.) a takarmánynövényként való felhasználásra szánt vetőmagkeverékek forgalomba hozatalának feltételeiről (az értesítés a C(2004) 1429. számú dokumentummal történt)EGT vonatkozású szöveg

Fontos jogi nyilatkozat

|

32004D0371

Hivatalos Lap L 116 , 22/04/2004 o. 0039 - 0039

		A Bizottság határozata(2004. április 20.)a takarmánynövényként való felhasználásra szánt vetőmagkeverékek forgalomba hozatalának feltételeiről(az értesítés a C(2004) 1429. számú dokumentummal történt)(EGT vonatkozású szöveg)(2004/371/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a takarmánynövény-vetőmagok forgalmazásáról szóló, 1966. június 14-i irányelvre [1], és különösen annak 13. cikke (1) bekezdésének harmadik albekezdésére,mivel:(1) A 66/401/EK irányelvnek megfelelően a takarmánynövényként való felhasználásra szánt vetőmagkeveréket csak akkor lehet forgalomba hozni, ha a csomagolás zárolására és jelölésére vonatkozó előírások mellett a keverék különböző összetevői a keverés előtt megfelelnek a Közösségben rájuk vonatkozó forgalmazási szabályoknak.(2) A takarmánynövényként való felhasználásra szánt vetőmagkeverékek szabad mozgásának biztosítása érdekében, az ilyen keverékek termelésére, a termelés ellenőrzésére és a címkézésére vonatkozó feltételeket meg kell határozni.(3) Az e határozatban előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,A KÖVETKEZŐKÉPPEN HATÁROZOTT:1. cikkEz a határozat meghatározza a 66/401/EK irányelvben meghatározott feltételek mellett a takarmánynövényként való felhasználásra szánt vetőmagkeverékek termelését, a termelés ellenőrzését és a címkézését érintő feltételeket.2. cikkA tagállamok a vetőmagkeverékeket előállító társaságoktól megkövetelik, hogy:a) rendelkezzenek olyan keverő berendezéssel, amelyek biztosítják a keverék egyneműségét;b) rendelkezzenek minden keverési művelethez szükséges eljárással;c) egy személy közvetlenül feleljen a keverési műveletért;d) a takarmánynövényként való felhasználásra szánt vetőmagkeverékekről vezessenek nyilvántartást;3. cikkAzok a társaságok, amelyek vetőmagkeverékeket kívánnak előállítani, a 66/401/EK irányelv IV. melléklete A. pontja I. szakasza c) pontja (2) bekezdésében említett hatóságoknak be kell jelenteniük:a) az egyes összetevők tömegének aránya szerinti összetételt fajok, adott esetben, fajták szerint;b) a keverék megnevezését, amelyet a csomagolás jelölésére használnak.4. cikk(1) A vetőmagkeverékek előállításának ellenőrzését a 3. cikkben említett hatóság végzi.(2) Az ellenőrzés a következőképpen történik:a) ellenőrzik minden egyes összetevő azonosságát és össztömegét legalább a vetőmag csomagolásán feltüntetett hatósági címke szúrópróbaszerű vizsgálatával;b) a keverési művelet szúrópróbaszerű ellenőrzése, beleértve a kész keveréket is.5. cikkA takarmánynövényként való felhasználásra vonatkozó részletes információkat fel kell tüntetni a hatósági címkén és/vagy a szállító címkéjén.6. cikkEnnek a határozatnak a tagállamok a címzettjei.Kelt Brüsszelben, 2004. április 20-án.a Bizottság részérőlDavid Byrnea Bizottság tagja[1] HL 125., 1966.7.11., 2298/66. o. A legutóbb a 2003/61/EK irányelvvel (HL L 165., 2003.7.3., 23. o.) módosított irányelv.--------------------------------------------------